[{"text_idx": "#000000", "text": "12 orduz 10 kilometroko zirkuitua egingo dute Javi eta Xabi Irabienek, AEFATen alde"}, {"text_idx": "#000002", "text": "Xabier eta Javi Irabien aita-semeek elkartasun ekimen berria egingo dute asteburuan. Urdun\u0303a aukeratu dute horretarako, eta 'Pausoz pauso' izena jarri diote erronkari. Hain zuzen, 12 orduz ariko dira ibilian 10 kilometroko zirkuitu bat egiten hirian barrena."}, {"text_idx": "#000003", "text": "\"Ibilbidea adin guztiei irekia egongo da\", zehaztu dute diru bilketarako aktibatu duten atariko gunean. Besteak beste, bertan ere gauzatu ahalko da ekarpen ekonomikoa, 1.000 euro lortzeko."}, {"text_idx": "#000005", "text": "8:00etan hasiko dira oinez, eta 20:00etan bukatuko dute, dena ondo bidean. Eurekin joatera animatzen direnek 10 euroko dohaitza egin beharko dute, \"eta opari bat jasoko dute\". Gainera, egun osoko animazioa prestatuko dute Foru plazan: Kalaka egur jolasak, Urdun\u0303ako Erauntsi dantza taldea eta Olaranekoen txosna, txalaparta eta txistularien erakustaldia..."}, {"text_idx": "#000009", "text": "Euskarazko hedabideak sortu eta eskualdean zabaltzeko gogor lan egiten dugu egunero-egunero langile zein boluntario talde handi batek."}]